पाएं अपने शहर की ताज़ा ख़बरें और फ्री ई-पेपरडाउनलोड करें
जिले में सोमवार को कोरोना के 2380 जांच में 216 संक्रमित मिले हैं। जबकि इलाज के क्रम में दो मरीजों की मौत हो गई है। सोमवार को होम आइसोलेशन में रहने वाले 198 व आइसोलेशन वार्ड के 10 संक्रमित सहित 208 संक्रमित पूरी तरह ठीक हो गए है। जिले में अप्रैल से अभी तक 4531 संक्रमित मिले हैं। जिसमें 2038 मरीज पूरी तरह ठीक हो गए है। शेष बचे संक्रमितों में 205 को आइसोलेशन वार्ड, 17 को रेफर तथा 2173 को होम आइसोलेट किया गया है। जिले में फिलहाल 2395 एक्टिव केस है। मोतिहारी शहर लगातार कोरोना का हॉट स्पॉट बना हुआ है। सोमवार को मोतिहारी में 110 संक्रमित मिले हैं। वहीं ट्रेन से विभिन्न स्टेशनों पर उतरे 153 यात्रियों की जांच में सात संक्रमित मिले हैं। जिले में कुछ दिनों से जांच में कमी देखी जा रही थी।
लेकिन, सोमवार को इसमें इजाफा करते हुए 2380 संदिग्धों की जांच की गई। मोतिहारी में 42, शरण नर्सिंग में 54, रहमानिया व पीपराकोठी में 14-14, सुगौली व केसरिया में नौ-नौ, पताही, तुरकौलिया व कोटवा में आठ-आठ, अरेराज में सात, पकड़ीदयाल व बंजरिया में पांच-पांच, एसआरपी रक्सौल, हरसिद्धि, ढाका व चिरैया में चार-चार, पहाड़पुर, चकिया व संग्रामपुर में तीन-तीन, मेहसी में दो तथा रामगढ़वा, घोड़ासहन, छौड़ादानों, तेतरिया, रक्सौल व डंकन के एक-एक संक्रमित शामिल है। कल्याणपुर बड़ा बजार स्थिति बंजरग स्विट हाउस के मालिक शिवचंद्र प्रसाद 50 वर्ष का इलाज के दौरान मौत बाद कल्याणपुर बाजार मे भय का माहौल व्याप्त है।
पीएचसी के 167 बेड में एक मरीज को भर्ती किया
33 दिनों में 4531 कोरोना संक्रमित मिले हैं। इसमें 2038 संक्रमित पूरी तरह ठीक हो गए हैं। वहीं 17 को बेहतर इलाज के लिए रेफर किया जा चुका है। जबकि सदर अस्पताल परिसर स्थित आइसोलेशन वार्ड के 335 बेड में 97, डंकन रक्सौल में 50 में 27, एसआरपी रक्सौल में 40 में 29, रहमानिया 30 में दो, शरण नर्सिंग होम में 50 में 29 तथा चकिया में 50 में आठ, ढाका में 50 में चार, अरेराज में 50 में सात, पकड़ीदयाल के 50 में एक तथा पीएचसी के 167 बेड में एक मरीज को भर्ती किया गया है। फिलहाल जिले में एक्टिव केस 2395 बताया जा रहा है। सोमवार को को जिले के विभिन्न प्रखंडों में लगाए गए जांच शिविर में मात्र 2380 संदिग्धों की जांच की गई है। इसमें आरटीपीसीआर के 8455 में 3, ट्रू नेट के 150 में 1 व एंटीजेन के 1385 जांच में 212 पॉजिटिव मिले हैं। इसकी पुष्टि सिविल सर्जन डॉ. अखिलेश्वर प्रसाद सिंह ने की है।
एक्सपर्ट व्यू
^कोरोना के संक्रमण से बिल्कुल भी नही घबराएं। अपने आप को होम आइसोलेट कर लें। योगा-प्रणायाम के साथ हेल्दी डायट लें। ऑक्सीजन लेवल बढ़ाने के लिए अनुलोम विलोम करें। खूब पानी पिएं। तुलसी, अदरख, दालचीनी, गोल मिर्च से बने काढ़ा को पिएं। ठंडा पानी नही पीकर गर्म पानी पिएं। गर्म पानी से ही गरारा करें। प्रोटीन युक्त खाद्य पदार्थों का अत्यधिक सेवन करें। नींबू, नारंगी, नारियल पानी भी ज्यादा मात्रा में लें। डरें नहीं, हौसला को मजबूत रखें। दृढ़ इच्छा शक्ति को अपनाकर कोरोना से कई मरीज ठीक हो रहे है। बिना मतलब के दवा व ऑक्सीजन का स्टोर नही करें। मास्क व शारीरिक दूरी का पालन करें। घरों के खिड़की दरवाजे खुले रखें।
-डॉ. अरुण कुमार सिंह
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva kas_Deva hin_Deva mar_Deva zho_Hant eng_Latn